અમદાવાદ આવતા 175 મુસાફરો બેંગકોક એરપોર્ટ પર 12 કલાકથી અટવાયા, ફ્લાઇટમાં ટેક્નિકલ ખામી સર્જાઇ વડોદરાઃ બેંગકોકથી અમદાવાદ તરફ આવતી સ્પાઇસ જેટની ફ્લાઇટમાં ટેક્નિકલ ખામીને કારણે છેલ્લા 12 કલાકથી 175 જેટલા મુસાફરો બેંગકોકના સુવર્ણભૂમિ એરપોર્ટ પર અટવાઇ ગયા છે. મુસાફરો આ અંગે રજૂઆત કરવા માટે પહોંચ્યા હતા. આ સમયે મુસાફરો સાથે ઉદ્ધતાઇભર્યુ વર્તન કરાયુ હતું. આ ફ્લાઇટમાં કેટલાક મુસાફરો વડોદરાના પણ હતા. સ્પાઇસ જેટની ફ્લાઇટ મોડી પડતા 175 મુસાફરો અટવાયા બેંગકોકના સુવર્ણભૂમિ એરપોર્ટ પરથી સ્પાઇસ જેટની ફ્લાઇટ નંબર- SG 86 રાત્રે 2.05 વાગ્યે ઉપડવાની હતી પરંતુ પરંતુ છેલ્લી ઘડીએ ફ્લાઇટ સવારે 4.45 વાગ્યે ફ્લાઇટ ઉપડશે તેવી જાહેરાત કરવામાં આવી હતી. ત્યારબાદ ફરીથી સવારે 7.45 વાગ્યે ઉપાડવાની જાહેરાત થઇ હતી. હવે સાંજે 4 વાગે ફ્લાઇટ ઉપડશે તેવી જાહેરાત કરાઇ છે. જેથી બેંગકોકથી અમદાવાદ આવી રહેલા મુસાફરો બેંગકોકના સુવર્ણભૂમિ એરપોર્ટ પર 12 કલાકથી અટવાઇ ગયા છે. આ મુસાફરોએ આ અંગે રજૂઆત કરતા તેમની સાથે ઉદ્ધતાઇભર્યુ વર્તન કર્યું હતું. અને શૂટિંગ કરી રહેલા મુસાફરોને ધમકી પણ આપી હતી. બેંગકોકથી વડોદરા આવી રહેલી સ્પાઇસ જેટની આ ફ્લાઇટમાં વડોદરાના પણ ઘણા મુસાફરો હતા. કેટલાક મુસાફરોની દવા લગેજમાં હોવાથી તેઓ દવા પણ લઇ શક્યા નથી.